CELEX: C2005/257/05
Language: et
Date: 2005-10-15 00:00:00
Title: Kohtuasi C-306/05: Eelotsusetaotlus, mille esitas Audiencia Provincial de Barcelona (Hispaania) 7. juuni 2005. aasta määrusega kohtuasjas Sociedad general de Autores y Editores de España (SGAE) versus Rafael Hoteles, S.A.

15.10.2005   
            
            
               ET
            
            
               Euroopa Liidu Teataja
            
            
               C 257/3
            
         Eelotsusetaotlus, mille esitas Audiencia Provincial de Barcelona (Hispaania) 7. juuni 2005. aasta määrusega kohtuasjas Sociedad general de Autores y Editores de España (SGAE) versus Rafael Hoteles, S.A.
   (Kohtuasi C-306/05)
   (2005/C 257/05)
   Kohtumenetluse keel: hispaania
   Euroopa Ühenduste Kohus on saanud Audiencia Provincial de Barcelona (Hispaania) 7. juuni 2005. aasta määrusega esitatud eelotsusetaotluse kohtuasjas Sociedad general de Autores y Editores de España (SGAE) v. Rafael Hoteles, S.A., mis saabus kohtukantseleisse 3. augustil 2005.
   Audiencia Provincial de Barcelona küsib Euroopa Kohtult eelotsust järgmistes küsimustes:
   
               1.
            
            
               Kas telerite, mis tänu kaabliühendusele edastavad satelliidi või maismaajaamade kaudu vastu võetud telesignaali, paigutamine hotellitubadesse kujutab endast üldsusele edastamist, mis on hõlmatud Euroopa parlamendi ja nõukogu 22. mai 2001. aasta direktiivi 2001/29/EÜ (1) artiklis 3 ettenähtud autoriõiguse kaitset käsitlevate siseriiklike õigusaktide ühtlustamisega?
            
         
               2.
            
            
               Kas hotellitoa lugemine rangelt koduseks alaks, nii et edastamisel telerite kaudu, millele on edastatud eelnevalt hotelli poolt vastuvõetud signaali, ei ole tegemist edastamisega üldsusele, on vastuolus Euroopa parlamendi ja nõukogu 22. mai 2001. aasta direktiivis 2001/29/EÜ sätestatud autoriõiguse kaitsega?
            
         
               3.
            
            
               Kas Euroopa parlamendi ja nõukogu 22. mai 2001. aasta direktiivis 2001/29/EÜ ettenähtud autoriõiguste kaitse eesmärgil seoses üldsusele edastamisega võib hotellituppa paigutatud teleri kaudu toimuvat edastamist lugeda edastamiseks üldsusele, kuna üksteisele järgnevatel isikutel on ligipääs teosele?
            
         
      (1)  Euroopa parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10).